Olaszország 2004. - Kerékpártúra
(túraterv)

Általános tudnivalók:

Időpontok:

Indulás:
2004. július 27. (kedd)
    7:14
(Szombathely, vasútállomás)
Érkezés:
2004. augusztus 21. (szombat)17:10
(Bratislava, repülőtér)
A túra útvonala:

Szentgottárd – Bad Ratkersburg – Maribor – Dravograd – Völkermarkt – Klagenfurt – Wörthersee – Villach – Tarvisio –Cárnia – Portogruaro – Velence – Dolo – Padova – Rovigo – Ferrara – Lavoleto – Bologna – Prato – Firenze – Passignano – Poggibonsi – Siena – Acquapendente – Viterbo – Ronciglione - – Róma – Frosinone – Montecassino - Aversa – Nápoly – Torre del Greco – Pompei – Salerno – Amafi – Sorrento – Castellamare di Stabia – Torre del Greco – Nápoly – Formia – Terracina – Nettuno – Anzio – Fiumicino – Róma (reptér)
Tervezett túratávolság:
1730 km

A túra időtartama: 

26 nap 
(ebből 18 nap tekerés,3 nap pihenőnap: Firenze, ,Nápoly és Capri-szigete, 5 nap római tartózkodás)

Napi átlagos teljesítmény:
 96,11 km/nap (pihenőnapok nélkül)
A túra szakaszai és azok jellege:

	Ssz. :
	Szakasz neve
	Táv
	Nap
	Jelleg

	1.
	Alpok
	325
	3
	Hegyek között, folyók mentén

	2.
	Pó-síkság
	296
	3
	Sík vidék

	3.
	Appenninek
	116
	1
	Hegyes terep

	4.
	Toscana, Belső-Itália
	308
	3
	Dombos, hegyes terep

	5.
	Dél-Olaszország
	266
	3
	Dombos terep

	6.
	Sorrentói-félsziget
	147
	2
	Dombos terep, tengerpart

	7.
	Tirrén-tenger partján
	271
	3
	Sík terep + kompátkelés

	8.
	Szabadon felh. napok
	0
	3
	Városnézés, pihenő

	10.
	Róma
	0
	5
	Szabadon válaszott

	Összesen:
	1730
	26
	 




A túratervről:

Az első ötletünk az volt, hogy meg sem állunk Ahténig a 2004-es olimpia színhelyéig. Mikor elkezdtem a tervezést még Athénig terveztük az útvonalat, de – mint később megtudtuk – maga az olimpiai részvétel, tartózkodás, valamint a hazautazás olyan többletköltségeket rótt volna ránk, amit nem vállalhattunk. Így egy közelebbi, de korántsem elhanyagolhatóbb célt választottunk magunknak: Rómát.

Mint egy kerékpártúrán általában itt sem egy úticél van, hiszen egy kerékpáros számára minden megtett kilométer hatalmas eredmény. Úticélnek tekinthető a kisebb pihenőktől és vízfelvételi lehetőségektől, az apróbb falvakon, a városokon, a szakaszhatárokon és az éjjeli szálláshelyeken át a nagyobb nevezetességekig minden aprócska támpont, amelyeknek érintése mind-mind hozzájárul a végső cél teljesítéséhez.
Utunk Magyarországot elhagyva a festői Alpok hegyvonulatai közt kanyarog, majd elérjük a Pó-síkságot és Velencét. Ezután az Appenninek hegyvonulatain kell átkelnünk, mely után csodás tájék köszönt ránk a varázslatos Toscana. Firenzében töltött első teljes pihenőnap után nekivágunk, s megismerjük Belső-Olaszországot, s Róma a következő állomás, azonban ezzel még nincs vége a túránknak. 3 nap alatt lekerekezünk Nápolyba, s egy „pihenőnap” keretében meghódítjuk a Vezúv csúcsát. Csodálatos napok következnek Dél-Itáliai tartózkodásunk alatt. A Sorrentói-félsziget és Capri szigete a következő bámulatos cél, ahol ismét egy teljes pihenőnapot töltünk el. Ezután északnak fordulunk, s 3 könnyebb nap után másodszor is elérjük Rómát, ahonnan majd – Zsuzsival, Marcival és Szabolccsal kiegészülve – repcsivel térünk haza.
A túraterv szerkezeti felépítése nem napokban, hanem szakaszokban gondolkodik, melyek földrajzilag, vagy más szempontból elkülönülnek egymástól. A szakaszokat a rendelkezésre álló napok függvényében résztávra bontottuk. Ez azonban nem azt jelenti, hogy a résztávok egybeesnek a napi beosztástól, csupán irányadóként szolgálnak, ami lehetővé teszi a túraterv rugalmas és pillanatnyi körülményekhez alkalmazkodó használatát, de ugyanakkor irányadóként is szolgál napi távunk megválasztásánál. 

A szerkezeti felépítése az útvonalon található városokhoz, nevezetességekhez igazodik, rövid tömör bemutatást ad mindegyikről (a város, vagy nevezetes hely után zárójelben a szakaszhatártól való távolsága, lakosainak száma és tengerszint-feletti magassága található).

A túraterv elsősorban az útikönyvek véleményét „mondja el”, a gyakorlati kérdésekben nem minden esetben ad választ, ugyanis ezt az ismeretanyagot folyamatos bővülése miatt ilyen formában nem lehetne közzétenni.

Az útvonal részletes kidolgozása

1. szakasz







Át az Alpokon
Utazás Szombathelyről Szentgotthárdra a következők szerint vonattal:
	 
	EUREGIO 

	Szombathely (ind.)
	7:14

	Szentgotthárd(érk.)
	8:32


Útvonalvázlat: Szentgotthárd – Felsőszölnök – Bad Ratkersburg – Maribor – Dravograd – Völkermarkt – Klagenfurt – Wörthi-tó – Velden – Villach – Tarvisio - Cárnia
Szakasz hossza:

325 km

Rendelkezésre álló idő:
3 nap (108,33 km/nap)

Túránk a hármashatárhoz legközelebb fekvő magyar kisvárosból Szentgotthárdról indul, az első szakasz viszonylag sima, a Dráva-folyó völgyében halad, majd egy kis kitérővel Karintia fővárosát Klagenfurtot érintve végighaladunka Wörthi-tó déli partján. Villach után kezdődnek az emelkedők, s az olasz határt elérve lassan elhagyjuk az Alpok hegyláncait.

1/1. résztáv (1. nap)




        Dombok között - Szlovéniában
Útvonal:
Szenthotthárd – Felsőszölnök – Domajinci – Bad Ratkersburg – Lenart – Maribor  - Ozbalt

Táv:
105 km

Terep:
viszonylag sík terep, Maribor után folyóvölgy hegymenetben, különösebb emelkedők nélkül

Látnivalók, érdekességek:

Felsőszölnök
(12 km)


Rövid kaptató után átkelünk a nemrégiben épült kisforgalmú határon.


Bad Ratkersburg (43 km, 208 m tszfm)

Rövid látogatást teszünk Ausztriában ezen Mura menti gyógyfürdőhely és műemlékváros kedvéért. Na meg azért, mert Szlovéniában maradva jelentős (kb. 10 km-es) kerülőre kényszerülnénk. Így 5 km-en belül kétszer lépünk határt. Reméljük megéri!

MARIBOR
(41 km, 186 ezer lakos, 274 m tszfm)
Szlovénia második legnagyobb városa , túránk első nagyvárosa,  német nevén Marburg. Az Óvárost a Dráva választja el az újvárostól. Textil és fémipar található itt. A Dráva partján van a város főtere, központja. A főtér környékén Víztorony, Zsidótorony, Benetke ház, Szűz Mária szobor a pestisjárvány emlékére, Sv. Alojzij templom, városháza, Szent János Dóm reneszánsz harangtoronnyal és 900 éves sekrestyésházzal.

****
1/2. résztáv (2. nap)




         Dráva mentén a Wörth-i tóig

Útvonal:
Ozbalt – Dravograd – Lavamünd – Völkermarkt – Klagenfurt – Maria Wörth
Táv:
114 km

Terep:
folyóvölgy hegymenetben emelkedők nélkül, majd tóparton

Látnivalók, érdekességek:

Dravograd
(38 km, 364 m tszfm.)


Közepes méretű városka a Dráva-folyó partján, mely után elhagyjuk Szlovéniát és átlépünk Ausztriába. Az eddigi szakaszt a Dráva viszonylag szűk folyóvölgye jellemzi.

Völkermarkt
(74 km, 11ezer lakos, 462 m tszfm.)


Körzeti székhely a Dráva feletti hegytorlaszon. Lassan elhagyjuk a Drávát, melyet ezen a szakaszon 21 km hosszan tóvá duzzasztották (Völkermarkter Sausee), mögötte a Karawanken 2000-res hegycsúcsai zárják a panorámát.


KLAGENFURT
(102 km, 90 ezer lakos, 445 m tszfm.)

Karintia fővárosa, fontos csomópont a Wörther See partján. A szép belvároson kívül megtekintésre ajánlott a Wörther See melletti városrészben (Villacher Strasse 241.) Minimondus kiállítás, melyben több mint 150 épület modelljét állították fel 1:25 méretarányban egy virágos parkban. A Minimondus és a tó közötti terület az Europapark, ahol szabadtéri kiállítást és geológiai tanösvényt tekinthetünk meg. Déli oldalán található a kemping is. Nem messze a Wörther See partján található Ausztria legnagyobb strandfürdője. 


Wörth-i-tó
(108 km, 440 m tszfm.)

A tó 16 km hosszú, 1-2 km széles és 84 m mély. Északi partja jobban kiépített, strandok, üdülők sorakoznak. Mi a déli oldalon haladunk végig, ahol a meredek hegyoldal és a beépítettség miatt elég nehézkes a tó megközelítése.

Maria Wörth (114 km, 440 m tszfm.)

A tó déli partján kis félszigeten található, a „tó csodájának” is nevezik, s a térség egyházi központja, egyben jól kiépített fürdőhely. 

*****

1/3. résztáv (3. nap)




                      
Áthágás Olaszországba

Útvonal:
Maria Wörth – Velden a. Wörhersee – Villach – Arnoldstetten – Tarvisio – Pontebba - Cárnia
Táv:
106 km

Terep:
emelkedők, kemény, hegyes terep egyetlen igazi hágóval

Látnivalók, érdekességek:

Velden a. Wörthersee (8 km, 9ezer lakos, 460 m tszfm.)


Ausztria egyik legismertebb nyári üdülőhelye a tó nyugati végében. 6 strandja, 3 kempingje van. Főtere a gyönyörű Karawankenplatz.

Villach
(25 km, 53ezer lakos, 501 m tszfm)

Gyönyörű fekvésű, a Dráva-partján fekvő városka a róla elnevezett Villacher Alpen (várostól nyugatra, legmagasabb pontja a Dobratsch – 2167 m) lábánál. Kulturális életének kimagasló rendezvénysorozata a Karintiai Nyár (július – augusztus). Templomai, főtere, vára érdekes és szép. 
A város után elhagyjuk a folyóvölgyet és megkezdjük a túra első komolyabb emelkedőjének megmászását.

Arnoldstein
(42 km, 7ezer lakos, 578 m tszfm.)

Az osztrák-olasz-szlovén hármashatárnál fekvő város (Dreilandereck). Helység melletti dombon bencés apátság romjai. Még 4 km, az olasz határ.


Tarvisio
(54 km)
Első olasz városunk. Szűk patakvölgyben kanyarog utunk, s nemsokárja elérjük a hágó legmagasabb pontját a 812 m magas Sélla di Camporosso-t. 1976-ban ez földrengés sújtotta övezet volt. 

Pontebba
(81 km)
A városig szűk völgytorokban, vízmosások mentén halad utunk (Taglaimento-patak völgye). 


Cárnia
(106 km)

Jobb felől kitágul a széles, köves patak völgye, nemsokára elhagyjuk a hegyeket és kiérünk a széles síkságra.

2. szakasz






Kereszül a Pó-síkságon

Útvonalvázlat: Cárnia – Dignano – Portogruaro – Mestre – Velence – Padova – Rovigo – Ferrara – Altedo – Lavoleto - Bologna
Szakasz hossza:

296 km

Rendelkezésre álló idő:
3 nap (98,67 km/nap)

Fokozatosan elhagyjuk a magashegység zord hegyláncait, s egy hatalmas sík vidékre érünk: a Pó-síkságra. Nem főúton kisebb városokat érintve lassan elérjük az Adriai-tenger partját és egyúttal egyik legnagyobb gyöngyszemét: Velencét. A város megtekintése után továbbhaladva a síkságon nagyvárosok követik egymást: Padova, Ferrara és Bologna. Tekerős, városnézős, ha a szél is úgy akarja akkor viszonylag könnyű szakasznak nézünk elébe.

2/1. résztáv (4. nap)




        
           Hegyektől a tengerig
Útvonal:
Cárnia – Osoppo – Dignano – Portogruaro – S. Dona di Piave
Táv:
109 km

Terep:
viszonylag sík terep különösebb emelkedők nélkül

Látnivalók, érdekességek:

Portogruaro
(80 km)


Utunk aprócska falvak érintve halad a Tagliamento-folyó mentén a tenger felé. A mai szakasz nem a nevezetességekről szól, de ez a kisváros megérdemli, hogy elidőzzünk egy félórát falai között.
S. Dona di Piave (109 km)


Mai szakaszhatárunk a Piave-folyó hídjánál épült San Dona városka jelenti. Innen már csak 7 km a Velencei-lagúna.
*****

2/2. résztáv (5. nap)




       Velence, Padova … és a síkság

Útvonal:
S. Dona di Piave – Meste – Velence – Mestre  - Dolo – Padova - Monsélice
Táv:
90 km

Terep:
sík terep különösebb emelkedők nélkül

Látnivalók, érdekességek:

Mestre
(31 km)


Velence szárazföldi külvárosa, ipari negyede, vasúti csomópont. Innen hosszú egyenes töltés vezet be a vizi városba, a Pizzale Roma többemeletes garázsépületéhez.

VELENCE
(36 km, 92ezer lakos, tengerszinten)


Canal Grande: a város „főutcája”, melyen mindig nagy a hajóforgalom. A csatorna 3,8 km hosszú, 30-70 m széles. Legszebb híd a Rialto híd. 

A város központja a Szent Márk tér és közvetlen környéke főbb épületek:


- Szent Márk Bazilika (Basilica di San Marco): nagy méretű és pompájú templom, Velence elsőszámú temploma. 


- Dózse Palota (Palazzo Ducale): velencei hatalom és pompa képviselője. Belső udvarába vezet fel az Óriások lépcsője (Scala dei Giganti). Innen vezet át a Sóhajok hídja (Ponte dei Sospiri) a szomszédos törvényházba (nem lehet megtekinteni). 

- San Giorgo Maggiore-templom: külön szigeten van, vaporettóval pár percnyire a Szent Márk tértől. 

PADOVA
(72 km, 235ezer lakos, 12 m tszfm.)

Legfőbb nevezetessége a 14. századi Scroveggni-kápolna melyet Arena-kápolnaként is emlegetnek. A kis templom legfőbb nevezetessége Giotto freskósorozata (38 kép). 
· Szt. Antal Bazilika, portugál származású szerzetesről kapta a nevét aki ebben a városban hunyt el (Donatello Főoltár szobrai),

Monsélice 
(90 km)
Mai szakaszhatárunk a Colli Eugenai dombság határán van. A városnak egy román-gótikus dómja van. A várostól 15 km-re folyik az Adige-folyó, melynek partja jó szálláshelynek ígérkezik.

*****

2/3. résztáv (6. nap)


    
A síkságon keresztül az Appenninek lábáig

Útvonal:
Monsélice – Rovigo – Pontelagosculo – Ferrara – Altedo – Lavoleto - Bologna
Táv:
98 km

Terep:
sík terep különösebb emelkedők nélkül

Látnivalók, érdekességek:

Rovigo
(20 km, 49ezer lakos)




Első városunk a szakasz során a síkság közepén.


Poleselle
(35 km)

A falucskától 15 km, hosszan a Pó-folyó közvetlen közelében tekerünk, majd hídján átkelve elérjük Ferrarát.


FERRARA
(54 km, 155ezer lakos, 10 m tszfm.)

Középkori téglavára híres (Castello Estense). Legszebb templom a Catedrale.

A város után ismét hosszú egyenes szakaszok következnek, de a messzeségben már látszanak az Appenninek magas hegyvonulatai.


BOLOGNA
(98 km, 448ezer lakos, 52 m tszfm.)

Európa első egyetemét alapították itt (1088). A város központjában a Piazza Maggiorén emelkedik a San Petronio Bazilika. Érdemes megtekinteni a Neptun-kutat, valamint a város „két ferde tornyát” (Via Tizzolin van) a San Pietro és a Santo Stefano dóm tornyát.


_________________________________________________________
3. szakasz





Átkelés az Appennineken I.

Útvonalvázlat: Bologna – Rioveggio – Montepiano – Prato – Firenze

Szakasz hossza:

116 km

Rendelkezésre álló idő:
1 nap (116 km/nap) + 1 pihenőnap = 2 nap

Átkelünk a komoly méretekkel büszkélkedő Pó-síkságon. Egy jó időre most elhagyjuk a tengerpartot és Olaszország belső tájain kalandozunk. A hegyvonulat az Alpok után reméljük nem fog komoly gondot okozni, s kellemesen fogjuk eltölteni az első megérdemelt pihenőnapunkat Toscana tartomány fővárosában Firenzében.

3/1. résztáv (7. nap)







Hegyek közt

Útvonal:
Bologna – Rioveggio – Montepiano – Prato – Firenze

Táv:
116 km

Terep:
kemény emelkedős terep, egy igazán komoly hágóval

Látnivalók, érdekességek:

Sasso Marconi (19 km, 124 m tszfm.)

A Reno-folyó völgyében vágunk neki a kaptatóknak. A Reno a Pó egyik mellékfolyója. Az első városkáig 72 m-t emelkedik az út 19 km alatt Bolognától. (Ezt valószínűleg még észre sem fogjuk venni.)

A város után elhagyjuk a Renot és ennek mellékfolyója a Setta mentén haladunk tovább az autópályával párhuzamos kis mellékutacskán. 

Vado után a vasút is belép a völgybe (eddig egy algúton rövidített), mely egyre szűkebb lesz, s lassan megérkezünk az igazi kaptató lábához. 


Castiglione dei Pepoli (54 km, 691 m tszfm.)
Sajnos erről a környékről az útikönyv nem nyilatkozik, így csak azt tudom írni amint a térképen látok: Lagaro környékén fokozatosan eltávolodtunk az alagútakkal tűzdelt autópályától és megkezdtük a kapaszkodást. A vasút is elbújt a 19 km-es alagútjába (Európa 2. leghosszabb vasúti alagútja). Eddig 639 m-t emelkedünk a mai napon, de még nincs vége: a város után keményen emelkedik tovább az út.


Montepiano
(64 km, ??? tszfm)

A vízfolyások iránya jól mutatja, hogy a falu után pár kilométerrel található a hágó teteje, mely kb. 900 m magasságban lehet a tengerszint felett . Innen keményen kezd lejteni az út, mely a szerpentinek után felveszi a Bisenzio-patak folyásirányát és egészen Pratoig ebben a völgyben gurulhatunk lefelé.

PRATO
(95 km, 139ezer lakos, 63 m tszfm.)

Megérkeztünk az Arno-folyó széles völgyébe, Toscana szívébe. Prato városa textiliparáról híres. 


FIRENZE
(116 km, 450ezer lakos, 49 m tszfm.)

Hosszas hegymászás után megérkeztünk a világ egyik legszebb városába. A mai nap fárasztó tekerése után már csak annyi a feladatunk, hogy szállashelyet találjunk. A többit holnapra tartogatjuk…

*****


3/2. résztáv (8. nap)






Városnézés: Firenze

P I H E N Ő N A P    F I R E N Z É B E N

Olaszország egyik kulturális központja 1856-1871-ig Olaszország, ma Toscana fővárosa, az olasz divat központja, egyetemi város.
Kötelező látnivalók:

- Santa Maria del Fiore Székesegyház (Duomo). A gótikus belső térben számos műalkotás található. Leghíresebb darabja a Giotto tervei alapján épített 82 m magas harangtorony. Hatalmas kupolája van: átmérője 45,5 méter, tetejére 463 lépcsőfok vezet.
- Palazzo Vecchio (palota) tornya 94 m magas, termeit nagy pompával alakították ki. A főbejárat előtt Michelangelo Dávidjának másolata található.

- Academia delle Belle Arti (Szépművészeti Múzeum). Itt található többek között Michelangelo Dávid szobra.

- Santa Croce templom: Giotto freskói díszítik, valamint számos híres ember síremléke található itt (Macchiavelli, Rossini).

- Uffizi képtár: világ legnagyobb képtára. Szinte minden valamire való művész képe megtalálható itt. 

- Ponte Vecchio: az Arno legöregebb hídja (1345). A rajta lévő üzletekben aranyművesek dolgoznak. 
- Pizzale Michelangelo: Az Arno fölött elterülő domb, ahonnan hatalmas kilátás nyílik a városra.

- San Lorenzo templom: a belső homlokzat, az új sekrestye és a könyvtár Michelangelo munkája. Az ő mesterműve a Medici-kápolna is.

- Sant Appolonia-kolostor: fő látnivalója Andrea del Castagno Utolsó vacsora c. freskója.

4. szakasz




Belső-Itália Firenzétől Rómáig
Útvonalvázlat: Firenze – S. Casiano – Poggibonsi – Siena – Buonconvento – Aquapendente – Borghetto – Viterbo – Ronciglione – Osteria Nuovo - Róma
Szakasz hossza:

303 km

Rendelkezésre álló idő:
3 nap (102,7 km/nap)
Hosszú,  nehéz napok várnak ránk Belső-Itáliában. Firenzét elhagyva ismét bevetjük magunka a hegyek közé. Festői útvonalakon haladunk Sienáig Szent Antal szülővárosáig, majd tovább délre 3 festői Belső-Olasz tavat fogunk érinteni: a Lago di Bolsena-t, a Lago di Vicot és a Lago Di Bracciano-t. A hegyek-dombok közül kiérve kitárulkozik előttünk az olasz főváros: Róma.

4/1. résztáv (9. nap)





A hegyeken át Sienába
Útvonal:
Firenze – Terne di Firenze – S. Casiano – Tavarnelle val di Pesa – Poggibonsi – Monterigonni – Siena – Monderoni d’ Arbia
Táv:
94 km

Terep:
Firenze után emelkedik, majd 10 km a Pesa-folyó völgyében hegymenetben, innen újabb kemény elmelkedők, majd kemény lejtő után Poggibonsitól az Arbia-folyó völgyében tekerünk hegymenetben.
Látnivalók, érdekességek:

Poggibonsi 
(45 km, 155 m tszfm.)

Szőlő és borkereskedelméről ismert városka, közlekedési csomópont.
Siena
(79 km, 57ezer lakos, 322 m tszfm)


Tartományi székhely. Látnivalói: városháza, Fonte Gaia (kút), a dóm, dóm múzeum alatta a keresztőkápolnával és Szent Katalin Szentélye és háza. 


A város után folytatjuk utunkat a hegyek között az Arbia-folyó völgyében.

*****

4/2. résztáv (10. nap)




         A Via Cassinán délnek tartva
Útvonal:
Monteroni ’d Arbia – Buonconvento – La Scala – Acquapendente – Borghetto - Capodimonte
Táv:
105 km

Terep:
Hullámos terepviszonyok között halad tovább utunk délnek, több folyó völgyét is érintjük, hágókat mászunk, alagutakon megyünk át. A szakasz végén megérkezünk a Lago di Bolsena (tó) partjára.

 Látnivalók, érdekességek:

Buonconvento (12 km, 147 m tszfm.)


A szakaszhatártól  az Arbia-folyó völgyében kerekeztünk. XIV. századi falakkal körülvett, festői fekvésű kisvárosban vagyunk.

S. Quirico d' Orcia (27 km, 424 m tszfm.)

Jócskán emelkedett utunk Buonconvento óta, mely azóta elhagyta az Arbia völgyét és a hegyek közt tekereg néhol komolyabb emelkedőkkel.
Ismét egy középkori eredetű városban vagyunk!


Bolsenai- tó
(88 km)
A Lago di Bolsena a legnagyobb itáliai krátertó, felülete 114 km2, legnagyobb mélysége 146 m. A tó igen gazdag halakban, különösen angolnában. A tóparton sűrűn sorakoznak a kempingek. Mi nyugatról kerüljük a tavat, kb. 20 km-t teszünk meg a tóparton.

*****

4/3. résztáv (11. nap)





     Minden út Rómába vezet
Útvonal:
Capodimonte – Viterbo – Ronciglione – Trevignano Romano – Osteria Nuovo – La Giustiniona - RÓMA
Táv:
109 km

Terep:
Dombos terepen haladunk, Viterbo után egy-két húzósabb emelkedő is lesz, s eztán is hullámos terepre számíthatunk. Kemény nap!
Látnivalók, érdekességek:

Viterbo
(24 km, 56 ezer lakos, 327 m tszfm)
Tartományi központ, püspöki székhely, nagy idegenforgalmú város a Monti Cimini (1053 m) lábánál. Gyönyörű épületei vannak: Városháza, Szent Lőrinc katedrális, Pápai palota. Ezen kívül a Középkori Negyed tarthat még érdeklődésre számot. A város után bevetjük magunkat a Monte Cimini-nyúlványai közé, hegyes terep köszönt ránk. Kb. 5-600 m szintemelkedés várható. 

Punta del Lago (44 km)

A hegyek között megbúvó Lago del Vico (Vico-tó) partján fekvő község. Ha nehéznek találjuk az útvonalat, nyugatra Vetalla-n keresztül kikerülhető a hegység (5 km kerülő, unalmasabb, forgalmasabb útvonal).

Sutri

(52 km)

Egykori etruszk város, melyről 2 városkapu ad emléket. Román stílusú dóm található itt. Ismét letérünk a főútról a Bracciano-tó irányába.


Trevignano Romano (65 km, 166 m tszfm.)

A Braccianói-tó partján fekszik, melynek területe 57 km2, 160 m mély, fürdésre, vizi sportokra kiválóan alkalmas. 11 km-t teszünk meg a tó mellett. Innen szakadatlanul emelkedőkön, lejtőkön kanyarog az út, míg végre egy magaslatról feltűnik délen a római Szt. Péter templom kupolája.


RÓMA
(109 km, 3millió lakos, 20 m tszfm.)

Az „örök város” az Olasz Köztársaság fővárosa. A Tiberis (Tevere) osztja ketté, mely Olaszország 3. legnagyobb folyója. Róma körülzárja a Vatikán Államot, mely a világ legkisebb állama. 7 dombra épült.
A város részletes leírása – a nagyságára és látnivalók sokaságára való tekintettel – nem került be a túratervbe. Számos – ebben a témában megjelent – útikönyv segíti majd a városnézést.
5. szakasz



        Róma – Nápoly, az ország belsejében
Útvonalvázlat: Róma – Colleferro- Frosinone – Arce – Montecassino – Variano Scalo – Teverola – Aversa – Nápoly – Torre del Greco
Szakasz hossza:

266 km

Rendelkezésre álló idő:
3 nap (88,7 km/nap+ 1 pihenőnap)
Még mindig az ország belsejében haladunk, hegyvonulatok közt, de szerencsére már nem kell komoly emelkedőkre számítani, így kissé alkalmunk lesz regenerálódni. Róma városnézése még csak felületes volt, ezt majd az utolsó szakaszra tartogatjuk. Az útvonal legérdekesebb látnivalói Montecassino és Nápoly lesznek, ahol végre testközelből láthatjuk az Földközi-tengert és a Vezúvot is.


5/1. résztáv (12. nap)






    Lazio belső tájain
Útvonal:
Róma – Finocchio – S. Ceasaro – Valmontone – Castellaccio – Ferentino - Frosinone
Táv:
87 km

Terep:
Egész úton, dombos, nem követ folyóvölgyet.
Látnivalók, érdekességek:

Ferrentino
(76 km, 393 m tszfm.)


I.e. VI-II. században épült küklopszfalakkal körülvett város..

Frosinone 
(87 km, 25 ezer lakos, 291 m tszfm.)


Megyeszékhely, különösebb látnivalója nincs.

******

5/2. résztáv (13. nap)





Aquino - Montecassino
Útvonal:
Frosinone – Ceparano – Arce – Melfa – Aquino – Cassino - Variano Scalo
Táv:
87 km

Terep:
Egész úton, dombos, nem követ folyóvölgyet.

Látnivalók, érdekességek:

Aquino
(46 km)


A főúttól 2,5 km jobbra (tábla jelzi). A városka közelében született Aquinói Szent Tamás. S. Maria della Libera templom található itt, mellette Marcus Antonius diadalívével (i.e. I. századból)
Monte Cassino (59 km, 149 m tszfm)


Cassino város melletti hegyen található bencés apátság, melyet még Szent Benedek alapított. A II. világháborúban teljesen elpusztult, mivel a németek egyik fő támaszpontja volt. Mára teljesen helyreállították, szép a kilátás és a világháborús hősök emlékművel található itt.

Eztán utunk kissé dombosabb lesz, egy 1180 és egy 1006 m-es hegycsúcs közötti völgyben haladunk át
******

5/3. résztáv (14. nap)






Nápoly és a Vezúv

Útvonal:
Variano Scalo – Capua – Aversa – Nápoly – Torre del Greco
Táv:
88 km

Terep:
Továbbra is dombok között, hegyek mentén haladunk.

Látnivalók, érdekességek:

Capua
(28 km, 16 ezer lakos, 25 m tszfm)

Római kori Casilium helyén épült, emlékhellyel, dómmal, városházával.


S. Maria Capua Vetere (33 km, 31 ezer lakos

Látnivalói a római korból származnak, az ókori Capua helyén épült. Hadrianus diadalíve (városkapu), Amfiteatrum, mely a Colossemum után Olaszország egyik legjelentősebb ilyen emlékműve (167*137 m), mellette a Gladiátoriskolával, ahol i.e. 73-ban kitört a Spartacus-féle rabszolgafelkelés.
NÁPOLY
(66 km, 1 millió 250 ezer lakos, 0-150 m tszfm.)

Olaszország második legforgalmasabb kikötővárosa. Csodás fekvésű város a Nápolyi-öböllel és a Vezúvval a háttérben. Mindenféle korból sok emléket őriz. Gótikus dómja, múzeumjai éredeklődésre tarthatnak számot.


Egyéb érdekességek: Új Erőd, Királyi palota, Castel San Elmo erőd a Volmero hegyen, Akvárium.

Torre del Greco (88 km, tengerszinten)

Korallfeldolgozó és üdülővároska a Vezúv lábánál. Kempingje ideális kiindulópont egy Vezúv-túrához.

******

5/4. résztáv (15. nap)

P I H E N Ő N A P  A  V E Z Ú V  L Á B Á N Á L 

A Vezúv megmászása. A perem az autópályától 12 km távolságra van. Első lendülettel a 608 m magas Obszervatóriumig jutunk Innen az út elágazik: bal felé haladva egy parkolóhoz érünk, ahonnan 20 perces gyaloglással érhető el a kráter pereme. Jobb felé menve  a Seggovia-libegő alsó végállomásához érünk, mely 7 perc alatt felvisz 1170 m magasra, a kráter tövébe. A kráter – 700 m átmérőjű, kb. 250 m mély – csak kísérővel járható be.

Délután a strandolásé, pihenésé lesz a főszerep! 
6. szakasz




       A csodaszép Sorrentói-félsziget
Útvonalvázlat: Torre del Greco – Pompei – Salerno – Amafi – Poistano – Sorrento (Capri-szigete) – Castellamare di Stabia – Torre del Greco

Szakasz hossza:

147 km

Rendelkezésre álló idő:
2 nap (73,5 km/nap)
Útvonalunk legdélebbi részéhez értünk. Elsőként megcsodáljuk Pompei városának maradványait, majd egy rövid szárazföldi szakasz után elérkezünk a Sorrentói-félsziget déli csücskéhez. A Földközi-tenger partján kanyargunk festői útvonalakon, alagutakkal, szerpentínekkel tűzdelt útvonalon. Sorrentóból – ha időnk és pénzünk engedi – látogatást tehetünk a varázslatos Capri-szigetére is. Szakaszunk a Nápolyi-öböl mentén Torre del Greco városáig tart.
6/1. résztáv (16. nap)






A Vezúv áldozatai
Útvonal:
Torre del Greco – Pompei – Nocera – Salerno – Maiori – Amafi – Vettica Maggiore
Táv:
81 km

Terep:
Eleinte dombos, a tengerparton kiszámíthatatlan
Látnivalók, érdekességek:

Pompei
(11 km)

Reggel 9 órától napnyugtáig látogatható. Alaposabb látogatásra fél napot kell szánni (nekünk nem lesz ennyi), a legtöbb domus zárva van, az őr csak kérésre nyitja ki. A régmúlt sok érdekes emléke található itt.
SALERNO
(41 km, 100 ezer lakos, tengerszinten)
Tartományi főváros a róla elnevezett öböl partján. Híres és díszes tengerparti sétánya van: Lungomare Trieste. A város szélét érinti útvonalunkat. Ezután nyugatnak fordulunk a tengerparton, s megkezdjük a félsziget körbetekerését.

Salerno és Positano közötti tengerparti országút Dél-Itália egyik legszebb része. Hol egészen lent a tengerparton vezet, hol 30-40 méterrel a víz színe fölött, a meredek sziklafalon kanyarogva követi a hegyoldal szeszélyes formáját. Az út keskeny, kanyarjai élesek.


Maiori

(62 km)
Minorival majdnem összeépült egykori halászfalvak, ma felkapott fürdő ill. üdülőhelyek.

A folyton változó kanyarokkal, kiugró sziklákkal , középkori erődítményekkel tarkított úton haladunk tovább.

Amafi

(67 km, 7000 lakos)

Gyönyörű fekvésű kikötőváros a sziklás hegyoldalra felkapaszkodó házakkal. Rendkívül népszerű kiránduló-, üdülőhely. Látnivalók: dóm, városháza.


Ravello
(5 km kitérő észak felé, 400 m tszfm.)

A Sorrentói-félsziget egyik legszebb helye, gyönyörű panorámával. A Villa Cimbrone Ravello hegyfokának legkiugróbb helye, legfőbb látnivalója a Belvedere-teraszról nyíló kilátás.

Smaragd-barlang
(74 km)

(Grotta di Smeraldo) a Capri Kék-barlanghoz hasonló, de talán még annál is szebb, mivel belsejében cseppkövek vannak, melyek smaragdzöld színben tündökölnek a tengervízen átszűrődő napfényben. Az út szélén parkolóhely van és a ritka élmény megéri a kis kitérőt és a csónak díját.

A barlang után 3 km-rel viadukt vezet át a Vallone di Furore nevű sziklahasadékon, mely zubogó vízzel, a közeli tengeröböllel, félelmetesen szép látvány.
******

6/2-3. résztáv (17-18. nap)




  Sorrentói-félsziget (Capri)

Útvonal:
Vettica Maggiore – Positano – Sorrento (- Capri-szigete) – Vico Equenese – Castellamare di Stabia – Torre Anunziata – Torre del Greco
Táv:
66 km

Terep:
Eleinte dombos, majd egyre simább

Látnivalók, érdekességek:

Positano
(5 km)


Ismét egy gyönyörű üdülőhely a lépcsőzetesen emelkedő hegyoldalban.
SORRENTO
(23 km, 12 ezer lakos, kb. 50 m tszfm.)


A tengerparton meredeken kiemelkedő, 50 m magas sziklapadon fekszik. A sziklafennsíkon szép kilátást nyújtó sétányok vannak. Strandja kellemes, homokos, de elég kicsi. Innen vezet át kompjárat Capri-szigetérre.

Capri-szigete
(Sorrentótól komppal közelíthető meg)


(Isola di Capri) a világ legismertebb és legnépszerűbb kiránduló- és üdülőhelye. Hegyes-dombos fekvésű kellemes éghajlatú sziget. Két idegenforgalmilag jelentős települése Capri és Anacapri. 


A hajók Capri szigetén a Marina Grande-kikötőbe érkeznek. Innen indul az országút Capriba és Anacapriba, valamint a sikló a Funicolare Capri községbe.
Kék-barlang
(4 km a kikötőtől országúton)


(Grotta Azzura) a sziget északnyugati csücskén lévő 54 m hosszú és 15 m széles barlang. Világhírét annak köszönheti, hogy a fény csak egy egészen alacsony, keskeny nyíláson keresztül hatol be és visszaverődve, a vízen megtörve, kékes színűvé teszi a belsejét. A csónakok evezőjükkel megütik a víz felszínét amely kék színben fröccsen fel. A barlang végében római kori lépcső és valamilyen építmény maradványait látjuk.

Monte Solaro (Anacapri mellett)


A sziget legmagasabb 589 méteres hegycsúcsa. Anacapriból a libegőhöz hasonló Seggiovia visz fel rá. Jó időben csodás körpanoráma van.

CASTELLAMARE DI STABIA (50 km, 60 ezer lakos, tengerszinten)


A Nápolyi-öböl délnyugati felében fekvő kikötő és kereskedőváros. Az út Sorrentótól idáig hol tengerparton, hol pedig a dombok között vezet szép kilátással a Nápolyi-öbölre. A Vezúv i.e. 79-ben szintén nagy pusztítást végzett itt, mint ahogy az ásatásai is erről tanúskodnak, de kis kiterjedésűek. 


A városból libegő vezet fel az 1131 m magas Monte Faito hegycsúcsra. A félsziget-körünk kiindulópontjánál Torre del Greco-nál ér véget szakaszunk.

7. szakasz



   Vissza Rómába, a Tirrén-tenger partján
Útvonalvázlat: Torre del Greco – Nápoly – Castel Volturno – Milturnae – Formia – Gaeta – Terracina – Sabaudia – Nettuno – Anzio – Tor Vaiancia – Lido di Ostia – Fiumicino – Róma (Leonardo da Vinci Nemzetközi Repülőtér)
Szakasz hossza:

271 km

Rendelkezésre álló idő:
3 nap (90,3 km/nap)

A csodálatos Sorrentói-félszigeten és Nápolyi-öböl mentén töltött napok után ismét északnak vesszük az irányt és 3 nap alatt – folyamatosan a tengerparton kerekezve – visszatérünk az „Örök Városba”. A távok már rövidebbek lesznek, így lesz időnk strandolásra, fürdésre is, melyhez minden lehetőség adott lesz. Rómában Zsuzsiékkal találkozunk és velük közösen töltjük el túránk utolsó napjait, majd augusztus 21-én közösen visszarepülünk Pozsonyba.
7/1. résztáv (19. nap)




          Irány Észak! Irány a Tenger!
Útvonal:
Torre del Greco – Nápoly – Marinna di Lago – Castel Volturno – Mondragone - Milturnae
Táv:
89 km

Terep:
Eleinte dombos, majd a tengerpartra kiérve javarészt sík
Látnivalók, érdekességek:

Nápoly
(12 km, 1 millió 250 ezer lakos, 0-150 m tszfm.)


Ha valami kimaradt még most megnézhetjük (lásd: 5/3 résztáv).
Mariana di Lago di Partia (40 km)


Egy kis tó mellett (Partia-tó) haladunk el. Eddig belsőbb területeken haladuk, de innen végig a tengerpart közelében tekerhetünk.

Castel Volturno (55 km)

Átkelünk a Volturno-folyón. Innen egy szakaszon autóutat jelöl csak a térkép. Remélem azért lesz normális út is! Mondragone után ismét kicsit távolabb haladunk a tengertől.

Mirtunae
(89 km)


Szakaszunk végpontja, tengeri üdülőhely. Közelében található Minturno, ahol római kori fórum és színház van. Itt átkelünk egy hídon Carigliano-folyócskán, mely arról nevezetes, hogy1503-ban egy Bayard nevű lovag egyedül védelmezte 200 spanyollal szemben.

******

7/2. résztáv (20. nap)



         Ókori emlékek, jelenkori fürdőhelyek
Útvonal:
Milturnae – Formia – Gaeta – Sperlanga – Terracina – Sabaudia – Capo Portiere
Táv:
98 km

Terep:
A tengerpart javarészt sík, ahol a hegyek „közelebb jönnek” ott lehetnek kisebb-nagyobb emelkedők.
Látnivalók, érdekességek:

Formia
(14 km, 20 ezer lakos)

Tengeri fürdőváros a Gaetai-öböl partján. Itt ölték meg Cicerót i.e. 43-ban, a város külterületén az ő villájának a romjai találhatók.
Gaeta
(15 km)


Formiával összeépült ókori eredetű üdülőtelepülés egy kiugró félszigeten. Sok római kori emléke semmisült meg a II. vh-ban.

Sperlonga
(36 km)


Az utunk dombosabbá válik, a hegycsúcsok meredeken ereszkednek a tengerbe. Több alagutat is megjárunk. A városka előtt található a Tiberius-barlang (Grotte di Tiberio). A város egy tengerre kiugró sziklára épült. A tengerparton vannak Tiberius villájának romjai, különböző ókori maradványokkal egyetemben.
Sabaudia
(78 km, 17 m tszfm))


Sperlongát elhagyva végig a parton haladva Terracina városát érintjük, melynek dómja híres, majd legérünk a főútról és a part felől kerüljük a Monte Circeo 541 m magas csúcsát, melyre út is vezet fel.. A Circeo Nemtzeti Park területén haladunk. A hegy után balról a tengerpart, jobbról pedig a Sabaudia-tó mellett haladunk, mely 7 km hosszú, 3 km2 területű és vízi sportokra kiválóan alkalmas. Sabaudia nem teljesen a tengerparton fekszik, kempingje van.

******

7/3. résztáv (21. nap)






Visszatérés Rómába

Útvonal:
Capo Portiere – Nettuno – Anzio – Mariana di San Lorenzo – Tor Vaiancia – Lido di Ostia – Fiumicino – Róma (Leonardo da Vinci Airport)
Táv:
84 km

Terep:
Sík terep emelkedők nélkül. 
Látnivalók, érdekességek:

Nettuno
(19 km, tengerszinten)

Anzioval egybeépült fürdőhely, középkori belvárosból és modern negyedből áll. A tengerparton emelkedik Sangallo tervei szerint emelt erődje. A város előtt 10 km-rel kis kitérővel látható egy igazi érdekesség: a Torre Asturra komor tengerbe épített vára. 
Anzio
(23 km, 100 ezer lakos , tengerszinten)

Az ókor Antium helyén áll. Néró császár megmaradt kikötője és villája található itt. Fürdőhely és kemping – mint minden közeli városban –természetesen itt is van. Utunk innen Rómáig szorosan a tengerparton üdülőfalvak és városok során vezet át, mígnem elérjük Lido di Ostiát Róma „hivatalos” üdülővárosát.
Lido di Ostia
(74 km, 14 ezer lakos, tengerszinten)


Hosszan húzódó homokstrandja a Rómaiak szokásos üdülőhelye. Innen városi vasútvonal vezet a 28 km-re fekvő Rómába.

Hozzá tartozik még Ostia Antica, mely csodálatos római kori emlékekkel büszkélkedhet, valamint itt található Itália egyik szép középkori vára a pápai Castello.
Fiumicino
(84 km)


Áthaladva a Tevere-folyó fölött átívelő hídon érkezünk meg a kisvárosba, mely mellé szinte közvetlenül épült  a Leonardo da Vinci reptér, ahová majd Zsuzsiék megérkeznek. Ez túránk hivatalos végpontja, bár még 5 olaszországi (főként római) nap vár ránk, de ez már nem tartozik a hivatalos kerékpártúrához.

Utazás Róma-Fiumicino Repülőtérről Bratislava Repülőtérre, a Skyeurope Airlines Légitársaság járatával  augusztus 21-én:

	 
	REPÜLÖ 

	Róma (ind.)
	15:40

	Bratislava(érk.)
	17:10


Visszatérés Magyarországra a Rajkai határátkelőn: 

Bratislava Airport – Bratislava (7 km) – Határátkelőhely (27 km) – Rajka (29 km) – Hegyeshalom (41 km)
Utazás vonattal Pápára ill. Szombathelyre:

	Hegyeshalom (ind.)
	19:45
	…..
	…..

	Csorna (érk.)
	20:25
	…..
	…..

	Csorna (ind.)
	…..
	20:48
	20:26

	Pápa (érk.)
	…..
	21:35
	I

	Sopron (érk.)
	…..
	…..
	21:10

	Sopron (ind.)
	21:20
	…..
	…..

	Szombathely (érk.)
	22:30
	…..
	…..


A túratervet Puskás Zoltán készítette 2004 tavaszán. Alapul szolgáltak az országok útikönyvei és a régebbi túrák (Alpok-Adria) leírásai. 

Budapest, 2004. április 29.
A túratervet készítették:


Puskás Zoltán						Kustán Klaudia


9700 Szombathely, Olimpia u. 25.				8500 Pápa, Napraforgó u. 4/3.


Tel.: 30-347-5351						Tel.: 30 – 558 - 2188

